ঢাকায় ছাত্র বিক্ষোভের জেরে সোমবার তিনটি আলাদা স্থানে ছাত্র-পুলিশ সংঘর্ষের ঘটনা ঘটেছে। ঢাকার বসুন্ধরা আবাসিক এলাকা, রামপুরায় ইস্ট ওয়েস্ট ইউনিভার্সিটি এবং শাহবাগে পুলিশের সঙ্গে শিক্ষার্থীদের এই সংঘর্ষ ঘটেছে। এ সব এলাকার পরিস্থিতি নিয়ন্ত্রণে পুলিশ কাঁদুনে গ্যাস এবং রাবার বুলেট ছোড়ে। শাহবাগে জলকামানের ব্যবহার করেছে পুলিশ। এই ঘটনায় পুলিশ-সহ বেশ কয়েকজন আহত হয়েছেন। পুলিশ কয়েকজনকে আটকও করেছে।